Антиметаболитлар

Антиметаболитлар куллану җөйләнү үсешен тоткарлый, бу  фильтрация хирургиясе нәтиҗәлеген арттыра ала. Шуңа карамастан, аларны җитди  өзлегүләрне булдырмау өчен саклык белән кулланырга кирәк; антиметаболитлар  уңышсыз трабекулэктомия мөмкинлеге очрагында гына кирәк. 

1.      Югары куркынычлык шартлары 

•      Неоваскуляр глаукома. 

•      Моңарчы уңышсыз трабекулэктомия һәм ясалма фильтрация  җиһазлары. 

•      Икенчел глаукомалар (ялкынсыну, җәрәхәттән соң почмак  рецессиясе һәм иридо-корнеаль эндотелиаль синдром). 

2.      Уртача куркынычлык шартлары 

•      Дәвамлы (3 елга кадәр) антиглаукоматоз препаратлар  куллану (аеруча симпатомиметиклар). 

•      Моңарчы конъюнктивада катнашулар. 

•      Моңарчы катаракта экстракциясе. 

3.      Түбән куркынычлык шартлары 

•      Кара тәнле авырулар. 

•      40 яшькә кадәр авырулар.

NB Катлауланмаган глаукомада антиметаболитларның түбән дозалары дәвамлы  гипотензив йогынтыга ия, әмма куллану максатчалыгы мөгезкатлау  эпителиопатиясе, хроник гипотония һәм тышкы фистула кебек мөмкин булган  өзлегүләр белән чагыштырыла. 
 5-фторурацил 
5-фторурацил фибробластлар пролиферациясен туктата,  әмма аларның таралышы һәм миграциясенә каршылык күрсәтми. Ул уңышсызлык  куркыныч шартлары белән өлкән яшьтәгеләрдә сайлау препараты санала.  Препаратны куллануда ике алым бар.

1.      Субконъюнктиваль инъекция 5 мг һәр көнне 5-7 көн дәвамында. 

•      Күзне аметокаин белән юешләтелгән мамыклы тампон белән  өшетү.

•      0,5 мл 5-фторурацилны (50 мг/мл) инсулин шприцына  җыялар.

•      27G инәсен 30G инәсенә алмаштыралар.

•      Шприцтан һава куыкларын чыгаралар.

•      0,4 мл 5-фторурацилны шприцтан 0,1 мл гына калдырып  чыгаралар.

•      Шприц эчен субконъюнктиваль фильтрация өлкәсеннән  180°-та кертәләр.

•      Һәр рефлюксны коры мамыклы тампон белән алып аталар яки  юалар.

2.      Хирургик алып бару

•      Конъюнктива корамасын кисеп аералар.

•      4,5х4,5 мм целлюлоза болыты 50 мг/мл 5-фторурацил  эремәсе белән сеңдерәләр.

•      Болытны кисеп алынган тенон капсуласы корамасы астында  фильтрация өлкәсендә конъюнктиваль кисем кырыйлары препарат белән элемтәгә  кермәслек итеп урнаштыралар.

•      Болытны 5 минуттан алалар.

•      Конъюнктива һәм эписклера аралыгын тигезләнгән эремә  белән ныклап юалар.

•      Трабекулэктомия тәмам.
 Митомицин С 
Митомицин С антиметаболитка караганда күбрәк дәрәҗәдә  алкиллаштыручы препарат, ул ДНК репликациясен, митоз һәм аксым синтезын  селектив туктата. Препарат фибробластлар пролиферациясен туктата, тамырлар  үсеп керүен тоткарлый һәм 5-фторурацилдан көчлерәк йогынты ясый.

Оптималь тупланыш һәм йогынты вакыты билгеле  түгел һәм 0,2—0,5 мг/мл арасында 1-5 минут дәвамында була ала. Түбән яки  уртача куркынычлыкта түбән (0,2 мг/мл), ә югары куркынычлыкта — югары  дозалар  (0,4—0,5 мг/мл) куллану кирәк.  Югары тупланыш һәм йогынты дәвамлыгы өзлегүләрнең югары куркынычлыгы белән  бәйле. Операция барышында куллану техникасы 5-фторурацилдагы кебек, алгы  камерага препаратны кертмәскә кирәк. Митомицин С-ны шулай ук болыт ярдәмендә  операциядән соң чорда фильтрация мендәре өстенә салсаң була.

 Өзлегүләр 
1.    Мөгезкатлау эпителие кимчелеге һәм операциядән соң җәрәхәттән бүлендек күбесенчә  5-фторурацил кулланганда барлыкка килә.

2.     Кистоз юка тышчалы мендәрләр 5-фторурацил һәм митомицин С кулланганнан соң да ясала  ала һәм хроник гипотония, соңлаган тышкы фильтрация һәм эндофтальмитка  алшартлы.

 Искәрмәләр 

 Чыганаклар 


Төркем:Медицина
Төркем:Офтальмология
Төркем:Фармакология